ایران‌لی ر‌سام تیما جم‌ین، "بلو راینا صنعت دانیشمان‌لیغی" بنیه‌سین‌ده تشکیل ائدیلن "اولوسلارآراسی صنعت سمپوزیومو و اوستالیق تعلیمی" باشلادی.
ایستانبول‌دا گئچیریله‌ن تدبیره، آرالارین‌دا هیندیستان، ایران، ایتالیا، کوزووا، مقدونیه، پاکیستان، روسیا و تورکیه‌نین اولدوغو ۱۱ فرق‌لی اؤلکه‌دن، ۳۴ صنعت‌چی ایشتیراک ائتدی.
جم، فعالیتین توپلوملار آراسی مدنیت و صنعت تأثیری باخیمین‌دان اؤنملی اولدوغونا دقت چکه‌رک، "ایستانبول، مدنیتلری بیر بیرینه قایناشدیرماق اوچون گؤزل بیر مرکز. تورک مدنیتینی چوخ سئویریک. بو سببله خاریجی اینسانلارین دا تورکیه‌نین صنعت دونیاسینی و مدنیتینی یاخین‌دان تانیتماسینی ایسته‌ییریک" دئدی.
جم، تدبیر واسطه‌سیله تورک صنعت‌چیلرین، فرق‌لی اؤلکه‌لرده‌کی صنعت‌چیلرله ده تانیش اولما و ایش فورصتی تاپدیغینا ایشاره ائتدی.
فعالیت‌ده گنج صنعت‌چیلرله تجروبه‌لی اوستالارین دا بیر آرایا گلدیگینی بیلدیرن جم، "بئله‌لیکله گله‌جک‌ده گرچکلشدیرمه‌یی پلانلادیغیمیز پروژه‌لر اوچون زمین حاضیرلامیش اولوروق. گله‌جک آیلاردا بو پروقرامی، ایتالیادا و ایران‌دا دا تشکیل ائده‌جییک.
آیریجا 'بلو راینا صنعت دانیشمان‌لیغی' ایله گله‌جک آی، یئنه تورکیه‌ده فوتوگراف ساحه‌سین‌ده اولوسلارآراسی بیر یاریشما دۆزنله‌مه‌یی پلانلاش‌دیریریق" دئیه دانیشدی.
سمپوزیوم چرچیوه‌سین‌ده، صنعت‌چیلرین ائتدیگی چالیشمالار، یارادیجی‌لیق و فیکیر گلیشدیرمه‌نین یانین‌دا مد‌نی تدبیرلر، یئنیدن اولوشدورما، اجتماعی دییشیم و مدنیتلر آراسی دیالوگ قونولاری اله آلیناجاق.
اولوسلارآراسی صنعت سمپوزیومو و اوستالیق ائییتیمی، ۲۸ فوریه‌ده سونا چاتاجاق.
